Kaliforniyada o‘rmon yong‘inlari tufayli 200 mingdan ortiq kishi evakuatsiya qilindi

Kaliforniya janubida yong‘in qamrab olgan maydon 57 ming gektarga yetdi. Bu haqda Favqulodda vaziyatlarni boshqarish federal agentligi (FEMA) vakili Devid Pessi ma’lum qildi, deya xabar beradi “RIA Novosti”.

“Hozirga kelib 57 ming gektar yonib bitdi, 212 ming kishi evakuatsiya qilindi. Yong‘inni bartaraf etishga 8,7 ming o‘t o‘chiruvchi safarbar etildi”, — dedi Pessi.
Kaliforniyada o‘rmon yong‘inlari 4-dekabrda boshlandi. Uning avj olishiga shamolli va quruq ob-havo sabab bo‘lmoqda.